Komisijos reglamentas (EB) Nr. 1434/97
1997 m. liepos 23 d.
iš dalies keičiantis Reglamentą (EB) Nr. 1267/94 dėl Europos Sąjungos ir trečiųjų šalių susitarimų dėl abipusio tam tikrų spiritinių gėrimų pripažinimo taikymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. gegužės 29 d. Tarybos reglamentą (EEB) Nr. 1576/89, nustatantis bendrąsias spiritinių gėrimų apibrėžimo, apibūdinimo ir pateikimo taisykles [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jo 11 straipsnį,
kadangi Europos Sąjunga pasirašė susitarimą su Jungtinėmis Meksikos Valstijomis dėl abipusio pavadinimų pripažinimo ir apsaugos spiritinių gėrimų sektoriuje; kadangi tame susitarime numatyta Europos Sąjungoje taikyti priemones, būtinas Meksikos pavadinimams apsaugoti; kadangi siekiant nurodytiems produktams duoti susitarime numatytas garantijas dėl kontrolės ir apsaugos garantijas, juos reikėtų įtraukti į produktų, kuriems taikomi Europos Sąjungos sudaryti susitarimai, išvardyti 1994 m. liepos 1 d. Komisijos reglamento (EB) Nr. 1267/94 dėl Europos Sąjungos ir trečiųjų šalių susitarimų dėl abipusio tam tikrų spiritinių gėrimų pripažinimo taikymo [2] priede, sąrašą;
kadangi šiame reglamente numatytos priemonės atitinka Spiritinių gėrimų vykdomojo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1267/94 priedas papildomas šio reglamento priede išdėstyta informacija.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. liepos 23 d.